एक माह पूर्व बच्चे को जन्म दी परसवारकला निवासी पार्वती पति बुधराम 26 वर्ष की मौत हो गई। परिजनों ने पुलिस को बताया कि रविवार की सुबह मृत महिला घर के परछी में बैठे-बैठे अचानक लुढ़क गई। परिजन उसे मिशन अस्पताल अंबिकापुर सुबह 8 बजे पहुंचे, जहां चिकित्सक ने जांच के बाद उसे मृत घोषित कर दिया। अस्पताल प्रबंधन की ओर से इसकी सूचना गांधीनगर पुलिस को दी गई, जिस पर शव का पोस्टमार्टम कराया गया है। पुलिस मौत का कारण शारीरिक कमजोरी मानकर चल रहा है। मृत महिला का शरीर सफेद पड़ गया था।